cyanic-selkie/wikianc huggingface dataset:
ทอ.4 จันทรา
เครื่อง ทอ.4 ได้ใช้ฐานแบบมาจาก เครื่องบินแบบ ดี ฮาวิล แลนด์ ชิปมังค์ (บ.ฝ.9) โดยดัดแปลงและพัฒนาให้ดีขึ้น ได้มีการเปลี่ยนเครื่องยนต์จากเครื่องยนต์ลูกสูบเรียง 4 กระบอกสูบแบบยิปซีเมเจอร์ กำลัง 145 แรงม้ามาเป็นเครื่องยนต์สูบนอน 6 กระบอกสูบแบบคอนติเนนตัล กำลัง 210 แรงม้า มีการเปลี่ยนแปลงลำตัวและชุดหางใหม่ให้มีคุณลักษณะดีขึ้นในการบังคับ มีการสร้างประทุนคลุมที่นั่งนักบินใหม่และติดตั้งระบบเครื่องวัดประกอบการบินเดินอากาศและระบบไฟฟ้าอีเล็คทรอนิกส์ใหม่
Machico
Machico (มาจิโกะ, 25 มีนาคม 1992 -) เป็นนักร้องและนักพากย์ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดสไตล์คิวบ์ อยู่ค่ายเพลงนิปปงโคลอมเบีย ชื่อจริงคือ มาจิโกะ ไซโต (齊藤 真知子)
เมลโลนา
เทพีเมลโลนา (Mellona) ตามตำนานเทพปกรณัมโรมัน เป็นเทพีอุปถัมภ์เหล่าผึ้ง พระนามของนางมาจากคำว่า mel ซึ่งแปลว่า น้ำผึ้ง
ชุดตัวหนังสือพยางค์อึนจูกา
ชุดตัวหนังสือพยางค์อึนจูกา (Ndjuká syllabary) ประดิษฐ์โดยอาฟากา อาตูมีซีแห่งซูรินามตะวันออก ใน พ.ศ. 2453 เขากล่าวว่าเขาได้รับแรงดลใจจากสิ่งศักดิ์สิทธิ์ในการคิดอักษรนี้ รูปร่างอักษรมีพื้นฐานมาจากอักษรและตัวเลขของอักษรอาหรับและอักษรละติน และจากสัญลักษณ์รูปภาพที่ใช้อยู่ทั่วไปในหมู่ชาวแอฟริกา
รถไฟใต้ดินโกลกาตา
รถไฟใต้ดินโกลกาตา (কলকাতা মেট্রো) เป็นระบบขนส่งมวลชนในเมืองโกลกาตา ปัจจุบันมีเพียงเส้นทางเดียว คือ สาย 1
แอแดร์ มีลีเตา
แอแดร์ กาบรีแยล มีลีเตา (Éder Gabriel Militão, ; เกิดวันที่ 18 มกราคม ค.ศ. 1998) เป็นนักฟุตบอลอาชีพชาวบราซิล ปัจจุบันเล่นให้กับเรอัลมาดริดในตำแหน่งกองหลังตัวกลางเป็นหลัก แต่สามารถเล่นในตำแหน่งแบ็กขวาและกองกลางตัวรับได้ด้วย มีลีเตาจะย้ายมาเล่นให้กับเรอัลมาดริดตั้งแต่วันที่ 1 กรกฎาคม ค.ศ. 2019 หลังจากสโมสรทั้งสองบรรลุข้อตกลงล่วงหน้าด้วยค่าตัวราว 50 ล้านยูโร
เลโอ ตอลสตอย
เลโอ ตอลสตอย หรือชื่อเต็มว่า เคานต์ เลฟ นีโคลาเยวิช ตอลสตอย (Leo Tolstoy; Лев Никола́евич Толсто́й, Lev Nikolayevich Tolstoy, 9 กันยายน ค.ศ. 1828 - 20 พฤศจิกายน ค.ศ. 1910) คือนักเขียนชาวรัสเซียผู้เขียนเรื่องราวเกี่ยวกับวิถีชีวิตของชาวรัสเซียในศตวรรษที่ 19 ประกอบด้วยตัวละครมากหน้าหลายตา และเหตุการณ์ที่หลากหลาย มีผลงานที่เป็นที่รู้จักกันดีเช่น สงครามและสันติภาพ และ อันนา คาเรนินา
เหมือดโลด
เหมือดโลด เป็นไม้ยืนต้นในวงศ์ Phyllanthaceae ลำต้นแตกเป็นร่องลึก เปลือกสีเทาดำ ใบเดี่ยว ดอกช่อออกตามซอกใบ ดอกแยกเพศ แยกต้น ดอกตัวผู้เป็นช่อแบบหางกระรอก ดอกตัวเมียเป็นช่อเชิงลด สีเหลืองอ่อน ไม่มีกลีบดอก ผลมีขนสีน้ำตาลแกมเหลือง แห้งแตก เยื่อหุ้มเมล็ดสีส้ม
ชาวกะเหรี่ยงรับประทานผลสุกเป็นผลไม้ ไม้ใช้ทำฟืนหรือเครื่องมือเครื่องใช้ต่าง ๆ เปลือกต้น สับเป็นชิ้นเล็กๆตากแห้ง ใช้เป็นไส้บุหรี่ขี้โย เปลือกต้นมียางสีแดงใช้ทำสีย้อม ทางอุบลราชธานีใช้ประสมในยาแก้ตัวเหลือง ตาเหลือง ทางจังหวัดมุกดาหารใช้ประสมในยารักษาโรคกระเพาะอาหาร ทางภาดเหนือใช้เปลือกไม้สดแก้ไข้ ทางภาคอีสานนำรากหรือแก่นนำมาฝนน้ำดื่ม เป็นยาแก้ไข้
เจโทร ทัล
เจโทร ทัล (Jethro Tull) เป็นวงดนตรีร็อกจากประเทศอังกฤษ ที่ก่อตั้งขึ้นราวๆ พ.ศ. 2510-2511 โดยมีนักดนตรีหลัก คือ เอียน แอนเดอร์สัน มีเอกลักษณ์ที่เสียงร้องนำ และเสียงฟลูทที่บรรเลงโดย แอนเดอร์สัน
ไข้สมองอักเสบเจอี
ไข้สมองอักเสบเจอี (Japanese encephalitis, JE) เป็นโรคติดเชื้อชนิดหนึ่งเกิดกับสมอง มีเชื้อก่อโรคคือไวรัสไข้สมองอักเสบเจอี (Japanese encephalitis virus, JEV) ผู้ป่วยส่วนใหญ่ไม่มีอาการหรือมีอาการเพียงเล็กน้อย แต่ผู้ป่วยบางรายจะมีสมองอักเสบร่วมด้วย ในรายที่มีสมองอักเสบจะมีอาการปวดศีรษะ อาเจียน มีไข้ สับสน หรือชักได้ ระยะฟักตัวของโรคอยู่ที่ 5-15 วัน
เจโทร ทัล
วงเจโทร ทัล มีพัฒนาการทางดนตรีหลากหลาย จากดนตรีบลูส์-ร็อก ที่มีสำเนียงแจ๊สในระยะแรก พัฒนาไปเป็นโพรเกรสซีฟร็อก ผสมดนตรีคลาสสิก และกลายไปเป็นโฟล์ก-ร็อก, ฮาร์ดร็อก และเวิร์ลดมิวสิกในยุคหลังๆ  สมาชิกที่เคยร่วมวงมีจำนวนมาก รวมทั้ง ทอมมี อิโอมิ และฟิล คอลลินส์ ก็เคยร่วมวงเป็นเวลาสั้นๆ
ไข้สมองอักเสบเจอี
การป้องกันโรคทำได้โดยการรับวัคซีนโรคไข้สมองอักเสบเจอีซึ่งมีความปลอดภัยและป้องกันโรคได้ วิธีอื่นๆ ได้แก่การป้องกันไม่ให้ยุงกัด เมื่อติดเชื้อแล้วยังไม่มีการรักษาจำเพาะ รักษาได้ด้วยการรักษาตามอาการเท่านั้น ผู้ป่วยส่วนใหญ่จะต้องเข้ารับการรักษาในโรงพยาบาล ผู้ป่วยราวครึ่งหนึ่งจะมีภาวะแทรกซ้อนหลังหายจากโรค
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น (Patrick Bowes-Lyon, 15th Earl of Strathmore and Kinghorne) เกิดเมื่อวันที่ 22 กันยายน 2427 เป็นบุตรชายคนที่ 3 และคนแรก ใน คอลด โบวส์-ลีออน เอิร์ลที่ 14 แห่งสตราธมอร์และคิงฮอร์น และ เซซิเลีย โบวส์-ลีออน เคาน์เตสแห่งสตราธมอร์และคิงฮอร์น เธอมีพี่น้องร่วมบิดามารดาดังนี้
วัดราษฎร์ศรัทธาธรรม (จังหวัดพระนครศรีอยุธยา)
วัดราษฎร์ศรัทธาธรรม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลไม้ตรา อำเภอบางไทร จังหวัดพระนครศรีอยุธยา ที่ดินตั้งวัดเนื้อที่ 16  ไร่  3 งาน  พื้นที่ตั้งวัดเป็นที่ราบลุ่มอยู่ริมลำคลองถูกน้ำท่วมทุกปี
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
เขาเป็นพระเชษฐาใน สมเด็จพระราชินีเอลิซาเบธ พระราชชนนี พระราชมาตุลา (ลุงฝ่ายแม่ใน) ใน สมเด็จพระราชินีนาถเอลิซาเบธที่ 2 แห่งสหราชอาณาจักร กับ เจ้าหญิงมาร์กาเรต เคาน์เตสแห่งสโนว์ดอน เมื่อเกิดการระบาดของสงครามโลกครั้งที่หนึ่ง เขาเข้าประจำการพร้อมกับ Black Watch ในวันที่ 19 มิถุนายน พ.ศ. 2463 เขาได้รับแต่งตั้งให้เป็นรองผู้หมวดแห่งฟอร์ฟาร์ไชร์ และเฉกเช่นๆ พี่น้องคนอื่นๆ เขาได้รับเกียรติเป็นแขกในงานอภิเษกสมรสของ สมเด็จพระราชินีนาถเอลิซาเบธที่ 2 กับ เจ้าชายฟิลิป
วัดราษฎร์ศรัทธาธรรม (จังหวัดพระนครศรีอยุธยา)
วัดราษฎร์ศรัทธาธรรมสร้างขึ้นประมาณ พ.ศ. 2440 ชาวบ้านเรียก วัดคลองเก่า โดยมีพระอุปัชฌาย์เล็ก ฐิตสีโล ร่วมกับชาวบ้านสร้างวัดนี้  ต่อมาท่านได้สร้างวัดสง่างามและวัดกกแก้วบูรพา เสร็จแล้วกลับมาถึงมรณภาพที่วัดนี้ วัดได้รับพระราชทานวิสุงคามสีมาวันที่ 16 มกราคม  พ.ศ. 2518 เขตวิสุงคามสีมา กว้าง 40 เมตร ยาว 60 เมตร ทางวัดได้เปิดสอนพระปริยัติธรรม พ.ศ. 2482 มีโรงเรียนประถมศึกษาของทางราชการตั้งอยู่ในที่ดินวัดด้วย
แพทริก โบวส์-ลีออน เอิร์ลที่ 15 แห่งสตราธมอร์และคิงฮอร์น
ภรรยาของเขาถึงแก่กรรมเมื่อวันที่ 18 มิถุนายน พ.ศ. 2489 ขณะอายุ 57 ปี เขามีอายุยืนกว่าเธอเกือบ 3 ปี และถึงแก่กรรมเมื่อวันที่ 25 พฤษภาคม พ.ศ. 2492 ในเมืองแองกัส สกอตแลนด์ ขณะมีอายุได้ 64 ปี
วัดราษฎร์ศรัทธาธรรม (จังหวัดพระนครศรีอยุธยา)
อาคารเสนาสนะที่สำคัญ ได้แก่อุโบสถ กว้าง 6 เมตร ยาว 18 เมตร สร้างเมื่อ พ.ศ. 2519 โครงสร้างคอนกรีตเสริมเหล็ก  ศาลาการเปรียญกว้าง  15  เมตร  ยาว  23  เมตร  สร้างเมื่อ  พ.ศ. 2440 หอสวดมนต์กว้าง  9  เมตร  ยาว  14  เมตร สร้างเมื่อ พ.ศ. 2447 กุฏิสงฆ์จำนวน  9  หลัง  เป็นอาคารไม้  ปูชนียวัตถุที่สำคัญ ได้แก่ พระประธานในอุโบสถ  ขนาดพระเพลากว้าง  2  ศอก  9  นิ้ว  พร้อมด้วยพระอัครสาวก พระพุทธรูปทรงเครื่องลายดอกพิกุล ศิลปะรัตนโกสินทร์ตอนต้น อายุกว่า 200 ปี และรอยพระพุทธบาทจำลอง ด้านพระเกจิชื่อดังคือหลวงปู่พล ถาวโร มีชื่อเสียงในด้านวิชาการสักยันต์ และ ปลุกเสกเครื่องราง
เกีย ซีเฟีย
เกีย ซีเฟีย (Kia Sephia) เป็นรถยนต์นั่งขนาดเล็ก (Compact Car) ที่ผลิตโดย เกีย เริ่มผลิตในปี พ.ศ. 2535 เพื่อทดแทนรุ่นเก่าอย่าง เกีย แคพพิตัล (Kia Capital) และเลิกผลิตไปในปี พ.ศ. 2546 ชื่อ Sephia นั้นได้มาจากคำ 6 คำดังต่อไปนี้ "Style" "Elegant" "Powerful" "Hi-tech" "Ideal" "Auto
รุ่นที่ 1 (พ.ศ. 2535-2540)
เกีย ซีเฟีย รุ่นที่ 1 เปิดตัวเมื่อปี พ.ศ. 2535 รุ่นนี้ใช้แพลตฟอร์มร่วมกับมาสด้า แฟมิเลีย โดยมีฐานการประกอบอยู่ที่ประเทศเกาหลีใต้ มีตัวถังซีดาน 4 ประตู และแฮทช์แบค 5 ประตู มีเครื่องยนต์เบนซิน 1.5 ,1.6 และ 1.8 ลิตร ใช้เกียร์ธรรมดา 5 สปีด และเกียร์อัตโนมัติ 4 สปีด ระยะฐานล้อ 2,500 มม. ความยาว 4,360 มม. ความกว้าง 1,695 มม. และความสูง 1,390 มม.
นอกจากนี้ ในตลาดยุโรปจะถูกส่งออกโดยใช้ชื่อว่า เกีย เมนเตอร์ (Kia Mentor) อีกด้วย
ในประเทศไทย ทางบริษัท พรีเมียร์เกียมอเตอร์ จำกัด เคยนำเข้าซีเฟียรุ่นที่ 1 มาขายเมื่อปี พ.ศ. 2538 โดยมีราคาขายอยู่ที่ 475,000 บาท และเป็นรุ่นที่ทางพรีเมียร์เกียมอเตอร์วางไว้เป็นรุ่นหลักในการทำตลาด ควบคู่ไปกับเกีย สปอร์ตเทจ แต่ซีเฟียกลับไม่ประสบความสำเร็จในตลาดเมืองไทย เนื่องจากสปอร์ตเทจประสบความสำเร็จมากกว่า เนื่องจากในขณะนั้นตัวเลือกในตลาด SUV ยังมีไม่มากนัก เมื่อเกียนำเข้าสปอร์ตเทจมาขายจึงได้รับความนิยมมาก จึงเปลี่ยนแผนมาทำตลาดสปอร์ตเทจเป็นหลัก ก่อนที่จะค่อยๆ เงียบหายไปจากกระแสตลาด จนกว่ายนตรกิจ คอร์เปอเรชั่นจะมารับช่วงต่อการผลิตและจัดจำหน่ายเกียในเมืองไทยจนถึงปัจจุบัน ทำให้ซีเฟียในปัจจุบันหาพบได้ยากมาก
รุ่นที่ 2 (พ.ศ. 2540-2546)
เกีย ซีเฟีย รุ่นที่ 2 เปิดตัวเมื่อปี พ.ศ. 2540 มีฐานการประกอบที่ประเทศเกาหลีใต้ ,อียิปต์และรัสเซีย มีตัวถัง 2 แบบคือซีดาน 4 ประตูและลิฟท์แบค 5 ประตู (ลิฟท์แบค คือ รถซีดานที่สามารถเปิดกระโปรงหลังได้เหมือนรถแฮทช์แบค) ใช้เครื่องยนต์ 1.5 ,1.6 ,1.8 และ 2.0 ลิตร เป็นเครื่องยนต์เบนซินทั้งหมด ใช้เกียร์ธรรมดา 5 สปีดและเกียร์อัตโนมัติ 4 สปีด ระยะฐานล้อ 2,560 มม. ความยาวรุ่นซีดานปี 1997 4,530 มม. ปี 2001 4,510 มม. รุ่นลิฟท์แบค 4,525 มม. ความกว้างรุ่นซีดาน 1,700 มม. รุ่นลิฟท์แบค 1,725 มม. ความสูงรุ่นซีดาน 1,410 มม. รุ่นลิฟท์แบค 1,425 มม.
สโมสรฟุตบอลนอตทิงแฮมฟอเรสต์ในฤดูกาล 1974–75
ฤดูกาล 1974–75 เป็นฤดูกาลที่ 3 ติดต่อกันของนอตทิงแฮมฟอเรสต์ในดิวิชัน 2 นับตั้งแต่ตกชั้นในปี ค.ศ. 1972
เสาแห่งการก่อกำเนิด
เสาแห่งการก่อกำเนิด (Pillars of Creation) เป็นภาพที่ถ่ายจากกล้องโทรทรรศน์อวกาศฮับเบิลของเสาอันเกิดจากก๊าซและฝุ่นระหว่างดวงดาวในเนบิวลานกอินทรีซึ่งก่อขึ้นเป็นรูปเสา ภาพนี้ถ่ายเมื่อวันที่ 1 เมษายน พ.ศ. 2538 และขึ้นชื่อว่าเป็นหนึ่งในสิบภาพที่ได้รับความนิยมสูงสุดจากกล้องโทรทรรศน์อวกาศฮับเบิลโดยสเปซ.คอม นักดาราศาสตร์ที่รับผิดชอบการถ่ายภาพดังกล่าวคือ เจฟ เฮสเตอร์ และ พอล สโกเวน จากมหาวิทยาลัยแอริโซนาสเตต เสาที่สูงที่สุด (เสาซ้ายสุดในภาพ) มีความสูงประมาณ 4 ปีแสง ดาวฤกษ์ในส่วนนี้ของเนบิวลานกอินทรีก่อตัวขึ้นจากดาวฤกษ์ดวงอื่นที่กำลังกัดกร่อนที่ส่วนที่ก๊าซยื่นออกมา ซึ่งทำให้ก่อตัวเป็นรูป"ไข่" หรือ"เม็ดก๊าซกลมที่กำลังระเหย" (Evaporating Gaseous Globules - EGGs) ออกจากส่วนที่ยื่นออกมานี้ "ไข่" แต่ละฟองมีขนาดราวกับระบบสุริยะและเป็นที่พักของดาวฤกษ์เกิดใหม่ ดาวที่เห็นบริเวณกลางภาพค่อนข้างไปทางซ้ายเป็นดาวมวลมากที่เกิดใหม่ ซึ่งจะใช้ชีวิตไปอีกไม่กี่ล้านปีก่อนที่จะระเบิดเป็นซุเปอร์โนวาส่งธาตุที่ผลิตขึ้นใหม่ไปทั่งบริเวณ อาจเป็นสาเหตุให้โครงสร้างเสาได้ถูกทำลายลงด้วยซุเปอร์โนวาแห่งหนึ่ง
ส่วนที่หายไปตรงมุมขวาบนเป็นเพราะกล้องหนึ่งในสี่ตัวได้พบขยายในบริเวณดังกล่าว ซึ่งทำให้นักดาราศาสตร์มองเห็นรายละเอียดที่ดีกว่าส่วนอื่น ดังนั้น ภาพจากกล้องนี้จึงได้ถูกปรับลดขนาดลงให้เป็นสัดส่วนเหมาะสมกับภาพที่ได้จากกล้องอีกสามตัวที่เหลือ
โครงสร้างทางกายภาพ
มวลรวมของพื้นที่ๆมีความหนาแน่นสูงคือประมาณ 200 M☉ ดาวฤกษ์ที่กำลังถูกเปลี่ยนเป็นไอออนอยู่ห่างออกไปจากพื้นที่เหล่านี้ประมาณ 2 พาร์เซกในโครงสร้างเสา
ปรากฏการณ์ของการเกิดดาว
การรวมภาพของฮับเบิลและจันทราได้แสดงให้เห็นว่าแหล่งกำเนิดรังสีเอกซ์ในเนบิวลาและดาวฤกษ์เกิดใหม่ไม่ตรงกันกับรูปร่างของเสา ซึ่งมีข้อสันนิษฐานว่าจุดสูงสุดของความเข้มข้นพลังงานในการก่อกำเนิดดาวได้เกิดขึ้นเมื่อหนึ่งล้านปีที่ผ่านมา ดาวฤกษ์ก่อนเกิดในเนบิวลาจึงร้อนพอที่จะปลดปล่อยปล่อยรังสีเอกซ์ออกมา
การพังทลายลงมาของเสา
ราวต้นปี พ.ศ. 2550 นักวิทยาศาสตร์พบหลักฐานจากกล้องโทรทรรศน์อวกาศสปิตเซอร์ที่แสดงว่า โครงสร้างเสาได้ถูกทำลายลงโดยการระเบิดของซูเปอร์โนวาแห่งหนึ่งเมื่อประมาณ 6,000 ปีมาแล้ว แต่แสงที่แสดงรูปร่างใหม่ของเนบิวลายังเดินทางมาไม่ถึงโลกจนกว่าจะถึงสหัสวรรษหน้า
ไก่ฟ้าสีทอง
ไก่ฟ้าสีทอง (Golden pheasant, Red golden pheasant, Chinese pheasant; 红腹锦鸡; ) เป็นสัตว์ป่าประเภทไก่ฟ้าที่นำมาเลี้ยงเป็นสัตว์เลี้ยงสวยงาม ได้รับความนิยมอย่างมาก  มีถิ่นกำเนิดดั้งเดิมบนภูเขาสูง พบมากทางภาคกลางและภาคตะวันตกของสาธารณรัฐประชาชนจีน รวมถึงบางส่วนในปากีสถาน, อินเดีย, ศรีลังกา มีความสวยงามและทนทานต่ออากาศหนาวได้เป็นอย่างดี
ไก่ฟ้าสีทอง ตัวผู้จะมีหลายสี (5 สี) แต่ถ้าเป็นสีทองส่วนของอกจะมีสีแดง ส่วนหลังมีสีเหลืองและปีกมีสีน้ำเงิน นัยน์ตาจะเป็นวงแหวนนสีน้ำเงิน สำหรับตัวเมียจะมีสีน้ำตาลพื้นธรรมดา นัยน์ตาไม่มีวงแหวน เมื่อเจริญเติบโตเต็มที่จะมีน้ำหนักตัวประมาณ 500-700 กรัม มีรูปร่างป้อม และไม่มีหงอน
ไก่ฟ้าสีทอง สามารถแยกแยะเพศออกได้เมื่อมีอายุ 3 เดือน ดูความแตกต่างที่วงแหวนของดวงตา ส่วนสีขนจะค่อย ๆ ขึ้นเรื่อย ๆ จนกระทั่งตัวเต็มวัย เฉลี่ยประมาณ 1.5-2 ปี จึงจะมีสีเหมือนกับไก่ตัวเต็มวัย โตเต็มวัยเมื่อมีอายุได้ 2 ปี ออกลูกในช่วงฤดูร้อนเพียงปีละครั้ง ช่วงประมาณเดือนกุมภาพันธ์-พฤษภาคม ออกไข่ครั้งละ 5-6 ฟอง ใช้เวลาฟักประมาณ 21-23 วัน
ปัจจุบัน ในประเทศไทย มีการเพาะเลี้ยงกันเป็นฟาร์มอย่างเป็นล่ำเป็นสัน ซึ่งสามารถเพาะเลี้ยงได้อย่างเสรี เนื่องจากไม่จัดว่าเป็นสัตว์ที่จะจัดอยู่ในสถานะคุ้มครองตามกฎหมายแต่ประการใด โดยการเลี้ยงในแบบฟาร์ม สามารถทำให้ไก่ออกไข่ได้ตลอดทั้งปี เฉลี่ยแล้วปีละถึง 20-30 ฟอง มีอายุขัยในที่เลี้ยงประมาณ 15 ปี โดยมีราคาขายในฐานะสัตว์เลี้ยงสวยงามถึงราคาคู่ละ  6,000-7,000 บาท (อายุ 1.5 ปีขึ้นไป) ทั้งนี้ราคาจะถูกหรือแพงขึ้นอยู่กับอายุของไก่ที่ขายและสายพันธุ์ โดยราคาสูงอาจไปถึงคู่ละ 400,000-500,000 บาท ในอดีตราว 20 ปีก่อน (นับจาก พ.ศ. 2555) ไก่ฟ้าสีทองมีราคาขายเพียงคู่ละไม่เกิน 1,000 บาท เท่านั้น
อินดีป็อป
อินดีป็อป (Indie pop) เป็นแนวดนตรีแนวออลเทอร์นาทิฟร็อกเกิดขึ้นในสหราชอาณาจักรในช่วงกลางคริสต์ทศวรรษ 1980 กับต้นกำเนิดจากวงโพสต์-พังก์ สกอตแลนด์ของค่ายโพสต์การ์ดเรคคอร์ด ในช่วงต้นคริสต์ทศวรรษ 1980 อย่างเช่นวงออเรนจ์จูซ โจเซฟเค และศิลปินอินดีที่โดดเด่นในแถบสหราชอาณาจักรอย่างวงเดอะสมิธส์
ทำเนียบประธานาธิบดี
ทำเนียบประธานาธิบดี (Presidential palace หรือ Presidential residence) เป็นอาคารที่พักประจำตำแหน่งของประธานาธิบดีในบางประเทศ ทำเนียบประธานาธิบดีบางแห่งเคยเป็นพระราชวังของระบอบกษัตริย์ที่ล่มสลาย และแปรสภาพมาสู่ระบอบสาธารณรัฐ ทำเนียบประธานาธิบดีบางแห่งเป็นอดีตที่พำนักของข้าหลวงว่าราชการอาณานิคมหรือข้าหลวงว่าราชการส่วนภูมิภาค ซึ่งแปรสภาพมาเป็นรัฐเอกราช
กรมวิทยาศาสตร์การแพทย์
ประวัติ
มีการปรับปรุงเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงโครงสร้างหลายครั้ง เพื่อให้เกิดความเหมาะสมกับภาระหน้าที่ และให้ทันต่อสภาพความเปลี่ยนแปลงทางด้านเทคโนโลยีสังคมและสิ่งแวดล้อม
มีนาคม พ.ศ. 2485
กรมวิทยาศาสตร์การแพทย์ได้ก่อตั้งขึ้นตามพระราชกฤษฏีกาจัดระเบียบราชการ กรมวิทยาศาสตร์การแพทย์ ประกอบด้วยส่วนราชการภายใน 6 กอง คือ สำนักเลขานุการ กองเคมี กองชันสูตรโรค กองโอสถศาลา (โอนมาจากกรมสาธารณสุข กระทรวงมหาดไทย) กองเภสัชกรรม และโรงงานเภสัชกรรม (โอนมาจากกรมวิทยาศาสตร์ กระทรวงเศรษฐการ)
พ.ศ. 2517
ได้มีพระราชกฤษฏีกาแบ่งส่วนราชการกรมวิทยาศาสตร์การแพทย์ เมื่อวันที่ 6 ก.พ. 2533 แบ่งส่วนราช การออกเป็น 16 หน่วยงาน คือ สำนักงานเลขานุการกรม กองกีฏวิทยาทางการแพทย์ การป้องกันอันตรายจากรังสี กองพยาธิวิทยาคลินิก กองพิษวิทยา กองมาตรฐานชันสูตรสาธารณสุข กองวิเคราะห์อาหาร กอง วิจัยทางแพทย์ สถาบันวิจัยไวรัส ศูนย์วิทยาศาสตร์การแพทย์ 1 สงขลา ศูนย์วิทยาศาสตร์การแพทย์ 2 ชลบุรี ศูนย์วิทยาศาสตร์การแพทย์ 3 นครราชสีมา ศูนย์วิทยาศาสตร์การแพทย์ 4 ขอนแก่น ศูนย์วิทยาศาสตร์การแพทย์ 5 เชียงใหม่ ศูนย์วิทยาศาสตร์การแพทย์ 6 พิษณุโลก
พ.ศ. 2545
ได้มีการปฏิรูประบบราชการและมีการปรับปรุงส่วนราชการตามกฎกระทรวงสาธารณสุข เมื่อวันที่ 9 ตุลาคม 2545 เป็น 22 หน่วยงาน คือ สำนักงานเลขานุการกรม กองเครื่องสำอางและวัตถุอันตราย กองชีววัตถุ กองแผนงานและวิชาการ กองรังสีและเครื่องมือแพทย์ สถาบันวิจัยวิทยาศาสตร์สาธารณสุข สถาบันวิจัยสมุนไพร สำนักคุณภาพและความปลอดภัยอาหาร สำนักมาตรฐานห้องปฏิบัติการ สำนักยาและวัตถุเสพติด และศูนย์วิทยาศาสตร์การแพทย์ 12 แห่ง ประกอบด้วย ศูนย์วิทยาศาสตร์การแพทย์ชลบุรี ศูนย์วิทยาศาสตร์การแพทย์ตรัง ศูนย์วิทยาศาสตร์การแพทย์สงขลา ศูนย์วิทยาศาสตร์การแพทย์สุราษฎร์ธานี ศูนย์วิทยาศาสตร์การแพทย์ขอนแก่น ศูนย์วิทยาศาสตร์การแพทย์นครราชสีมา ศูนย์วิทยาศาสตร์การแพทย์อุดรธานี ศูนย์วิทยาศาสตร์การแพทย์อุบลราชธานี ศูนย์วิทยาศาสตร์การแพทย์เชียงใหม่ ศูนย์วิทยาศาสตร์การแพทย์นครสวรรค์ ศูนย์วิทยาศาสตร์การแพทย์พิษณุโลก ศูนย์วิทยาศาสตร์การแพทย์สมุทรสงคราม
พ.ศ. 2547
กรมวิทยาศาสตร์การแพทย์ได้มีการขยายตัวเพิ่มขึ้น ทางด้านวิชาการและบริการจึงได้มีการเพิ่มศูนย์วิทยาศาสตร์การแพทย์ขึ้นจาก 12 เป็น 14 แห่ง ได้แก่ ศูนย์วิทยาศาสตร์การแพทย์เชียงราย และศูนย์วิทยาศาสตร์การแพทย์ภูเก็ต ซึ่งจากเดิมทั้ง 2 ศูนย์เคยเป็นสาขาของศูนย์วิทยาศาสตร์การแพทย์เชียงใหม่ และศูนย์วิทยาศาสตร์การแพทย์สงขลาตามลำดับ
ศูนย์กีฬา
ศูนย์กีฬา เป็นกลุ่มของสิ่งอำนวยความสะดวกด้านกีฬา ตัวอย่างเช่น สนามกีฬาประเภทลู่และลาน สนามฟุตบอล สนามเบสบอล สระว่ายน้ำ และอะรีนา บริเวณนี้เป็นศูนย์กีฬาสำหรับออกกำลังกาย นอกจากนี้ อุทยานโอลิมปิกยังสามารถใช้เป็นเป็นศูนย์รวมความบันเทิงได้อีกด้วย
รายชื่อประเทศในกลุ่มโออีซีดีเรียงตามอัตราการว่างงานในระยะยาว
ด้านล่างนี้เป็น รายชื่อประเทศในกลุ่มโออีซีดีเรียงตามอัตราการว่างงานในระยะยาว ซึ่งเป็นข้อมูลจาก OECD เมื่อปี ค.ศ. 2012
ถือว่าเราไม่เคยพบกัน
"ถือว่าเราไม่เคยพบกัน" เป็นซิงเกิลของวงเอบีนอร์มัล ในปี พ.ศ. 2556 ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) แต่งร่วมกับ ตุล อพาร์ตเมนต์คุณป้า และเรียบเรียงโดย เก่ง-โอ่ง เอบีนอร์มัล ออกจำหน่ายในวันที่ 21 ตุลาคม พ.ศ. 2556
การตอบรับ
เพลง "ถือว่าเราไม่เคยพบกัน" ได้ติดอันดับสูงสุด 10 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 มิถุนายน พ.ศ. 2556 และได้ติดอันดับสูงสุด 21 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 22 ธันวาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
คณะดนตรีและการแสดง มหาวิทยาลัยบูรพา
คณะดนตรีและการแสดง มหาวิทยาลัยบูรพา (Faculty of Music and Performing Arts, Burapha University) เป็นโรงเรียนดนตรีแห่งที่ 4 ของประเทศไทยถัดจากวิทยาลัยดุริยางคศิลป์ (มหิดล), คณะดุริยางคศาสตร์ และ วิทยาลัยดนตรี โดยก่อตั้งในปี 2551 พร้อมกันกับ วิทยาลัยดุริยศิลป์ มหาวิทยาลัยพายัพ และวิทยาลัยดุริยางคศิลป์ มหาวิทยาลัยมหาสารคาม เป็นหน่วยงานระดับคณะวิชาสังกัดมหาวิทยาลัยบูรพา จัดการเรียนการสอนด้านการดนตรีและการแสดง ตั้งอยู่ที่อำเภอเมือง จังหวัดชลบุรี
หน่วยงานภายใน
คณะดนตรีและการแสดง มหาวิทยาลัยบูรพา แบ่งส่วนงานภายในดังนี้
รถไฟฟ้าคุนหมิง
รถไฟฟ้าคุนหมิง (KRT) หรือ รถไฟใต้ดินคุนหมิง เป็นระบบขนส่งมวลชนในเมืองคุนหมิง เมืองหลวงของมณฑลยูนนาน ปัจจุบันมี 4 เส้นทาง
พระนารทพุทธเจ้า
หลังจากพระศาสนาของพระปทุมพุทธเจ้าล่วงไปแล้ว จึงได้ถึงสมัยของพระพุทธเจ้าทรงพระนามว่า พระนารทพุทธเจ้า เป็นพระพุทธเจ้าองค์สุดท้ายในวรกัปเดียวกัน
พระประวัติ
พระนารทพุทธเจ้า ประสูติเป็นนารทราชกุมาร ในราชวงศ์กษัตริย์แห่งธัญญวดีนคร พระราชบิดาทรงพระนามว่าพระเจ้าสุเทวะ และพระราชมารดาทรงพระนามว่าพระนางอโนมา นารทราชกุมารทรงเกษมสำราญครองฆราวาสอยู่นาน 9,000 ปี ในปราสาท 3 หลัง ชื่อ วิชิตะ วิชิตาวี และวิชิตาภิรามะปราสาท มีพระมเหสีพระนามว่า วิชิตเสนาเทวี และทรงมีสนมนารีแวดล้อมอีก 120,000 นาง
วันหนึ่ง พระมหาบุรุษทอดพระเนตรเห็นเทวทูตทั้งสี่ คือ คนแก่ คนเจ็บ คนตาย และนักบวช พระองค์จึงมีพระทัยน้อมไปทางบรรพชา เมื่อพระนางวิชิตเสนาเทวีประสูติพระโอรส พระนามว่า นันทุตตรกุมาร จึงได้เสด็จด้วยพระบาทออกบรรพชาในธนัญชัยราชอุทยานนอกพระนคร โดยมีผู้ออกบรรพชาตามจำนวน 1 แสนคน
นารทราชกุมารทรงบำเพ็ญความเพียรอยู่ในพระราชอุทยานเป็นเวลา 7 วัน จนถึงวันเพ็ญเดือนวิสาขะ ทรงรับข้าวมธุปายาสจากพระนางวิชิตเสนาเทวีอัครมเหสี และรับหญ้า 8 กำจากพนักงานเฝ้าอุทยาน ปูลาดใต้ต้นมหาโสณะ (ต้นอ้อยช้างใหญ่) เป็นโพธิบัลลังก์ และได้ตรัสรู้เป็นพระปัญญาธิกะพุทธเจ้าในคืนนั้น
พระนารทพุทธเจ้าทรงแสดงปฐมเทศนาแก่พระภิกษุ ผู้บรรพชาตามจำนวน 1 แสนคนในราชอุทยานนั้นเอง
พระนารทพุทธเจ้า ทรงประชุมสาวกสันนิบาต 3 ครั้ง
พระนารทพุทธเจ้ามีพระสาวกองค์สำคัญ คือ
พระนารทพุทธเจ้ามีพระวรกายสูง 88 ศอก มีพระรัศมีวาหนึ่ง เมื่อพระชนมายุได้ 90,000 ปี จึงปรินิพพาน พระศาสนาดำรงมาได้อีก 90,000 ปีนานพอสมควรแล้วก็อันตรธานไป
ความเกี่ยวข้องกับพระพุทธโคดม
ในสมัยของพระนารทพุทธเจ้า พระโพธิสัตว์ได้บังเกิดเป็นมนุษย์ ได้ออกบวชเป็นฤๅษี บำเพ็ญพรตในป่าใหญ่จนสำเร็จอภิญญา 5 วันหนึ่ง พระพุทธองค์และพระอริยสงฆ์พร้อมทั้งเหล่าอุบาสกอุบาสิกา พากันมาใกล้อาศรมของฤๅษี ในคราวนั้น พระฤๅษีโพธิสัตว์ทรงอภิญญาทัศนาเห็น ก็มีความปีติยินดี ศรัทธาเลื่อมใสในพระพุทธองค์ จึงเนรมิตอาศรมมากมายให้มีจำนวนเพียงพอ กับพระพุทธองค์และเหล่าพระสาวก แล้วถวายให้นั่งเป็นที่เรียบร้อย
อยากให้อยู่นานกว่านี้
อยากให้อยู่นานกว่านี้ (Aftersun) เป็นภาพยนตร์แนวดราม่าข้ามพ้นวัยซึ่งออกฉายเมื่อ ค.ศ. 2022 เขียนบทและกำกับโดย Charlotte Wells นำแสดงโดย Paul Mescal, Frankie Corio, และ Celia Rowlson-Hall ดำเนินเรื่องในช่วงต้นคริสตทศวรรษ 2000s เป็นเรื่องราวของโซฟี เด็กหญิงอายุ 11 ปี ซึ่งเดินทางไปพักร้อนกับพ่อของเธอในรีสอร์ทแห่งหนึ่งในประเทศตุรเคีย ในวันก่อนวันคล้ายวันเกิดครบรอบ 31 ปีของพ่อ
พระนารทพุทธเจ้า
ความเกี่ยวข้องกับพระพุทธโคดม
ครานั้นพระพุทธองค์ทรงแสดงธรรม แก่พระสาวกและมหาฤๅษี ทำให้มหาฤๅษีมีความปีติปราโมทย์เป็นที่สุด ในวันรุ่งขึ้น จึงเหาะไปยังอุตตรกุรุทวีป เพื่อนำเอาภัตตาหารมาถวายพระพุทธองค์และพระสาวก อย่างเพียงพอ กระทำอย่างนั้นอยู่เป็นเวลา 7 วัน วันสุดท้าย สักการะด้วยแก่นจันทน์แดงอันมีคุณค่า พระพุทธองค์ทรงอนุโมทนา แล้วตรัสพยากรณ์ว่า
อยากให้อยู่นานกว่านี้
ภาพยนตร์เรื่องนี้ออกฉายครั้งแรกในสหรัฐเมื่อ 21 ตุลาคม 2022 โดย A24 และในสหราชอาณาจักรเมื่อ 18 พฤษจิกายน 2022 โดย Mubi ได้รับคำชื่นชมจากนักวิจารณ์ โดยส่วนใหญ่ชื่นชมบทภาพยนตร์และงานกำกับของ Wells และการแสดงของ Mescal และ Corio โดย Mescal ได้รับการเสนอชื่อเข้าชิงรางวัลออสการ์ครั้งที่ 95 สาขานักแสดงนำชายยอดเยี่ยม นอกจากนี้ยังได้รับการจัดให้เป็นภาพยนตร์ที่ดีที่สุดเรื่องหนึ่งในปี 2022 โดย National Board of Review และได้รับการจัดให้เป็นภาพยนตร์ที่ดีที่สุดแห่งปีลำดับที่หนึ่งจากผลสำรวจของ Sight and Sound
พระนารทพุทธเจ้า
ความเกี่ยวข้องกับพระพุทธโคดม
หลังจากนั้นมหาฤๅษีโพธิสัตว์จึงทำความเพียรสร้างสมบารมี จนสิ้นอายุขัย ก็จุติเป็นพรหมบนพรหมโลก
วัดใต้ต้นลาน
วัดใต้ต้นลาน  ตั้งอยู่ที่บ้านคลองหลวง ตำบลบ้านไร่หลักทอง อำเภอพนัสนิคม จังหวัดชลบุรี
ประวัติ
วัดใต้ต้นลาน ภายในจะพบ หอพระไตรปิฎกกลางสระน้ำ เป็นหอพระไตรปิฎกที่ใช้เสาไม้ 12 ต้น สร้างอยู่ในสระน้ำ หลังคามุงกระเบื้องมีช่อฟ้างดงาม มีรูปแบบเป็นเอกลักษณ์งดงาม นับเป็นสถาปัตยกรรมอันทรงคุณค่าที่แสดงให้เห็นถึงภูมิปัญญาในด้านสถาปัตยกรรม และภูมิปัญญาในการเก็บรักษาพระไตรปิฎกให้พ้นจากการทำลายของมดปลวก
ประกาศกรมศิลปากร
โบราณสถาน วัดใต้ต้นลาน โดยกรมศิลปากรได้ประกาศขึ้นทะเบียนเป็นโบราณสถาน ในราชกิจจานุเบกษา เล่ม 106 ตอนที่ 26 เมื่อวันที่ 14 กุมภาพันธ์ พ.ศ. 2532
เจมส์ จอยซ์
เจมส์ จอยซ์ มีงานเขียนสามชิ้นที่ได้รับการจัดให้อยู่ในกลุ่ม “นวนิยายดีที่สุดร้อยเรื่องโดยโมเดิร์นไลบรารี” (Modern Library 100 Best Novels) ของคริสต์ศตวรรษที่ 20 ที่ทำโดย Modern Library
โทมิซากุ คาวาซากิ
โทมิซากุ คาวาซากิ (川崎 富作 (Kawasaki Tomisaku)) เป็นกุมารแพทย์ชาวญี่ปุ่น ผู้บรรยายโรคคาวาซากิเป็นครั้งแรกในทศวรรษ 1960s โรคดังกล่าวและโรคหัวใจรูมาติกเป็นหนึ่งในสาเหตุอันดับต้น ๆ ของการเสียชีวิตด้วยโรคหัวใจในเด็กทั่วโลกที่ไม่ใช่โรคจากแรกเกิด
ชีวิตช่วงต้นและการศึกษา
คาวาซากิเกิดเมื่อ 1 กุมภาพันธ์ 1925 ในย่านอาซากูซะ โตเกียว เป็นลูกคนสุดท้องจากเจ็ดคน ตอนเด็กเขา "สนใจในพืชและผลไม้เป็นอย่างมาก และตื่นเต้นที่ได้เรียนรู้ว่าจู่ ๆ แพร์จากศตวรรษที่ 20 ก็ปรากฏตัวขึ้นมา" อย่างไรก็ตามเขาได้ล้มเลิกความตั้งใจที่จะเรียนต่อในสาขาพฤกษศาสตร์เนื่องจากมารดาร้องขอให้เขาเรียนเป็นแพทย์ เขาได้เข้าเรียนแพทยศาสตร์ที่มหาวิทยาลัยชิบะ จบการศึกษาแพทยศาสตรบัณฑิตในปี 1948
อาชีพการงาน
คาวาซากิเป็นแพทย์อินเทิร์นในชิบะ และเลือกต่อเฉพาะทางกุมารเวชศาสตร์เพราะชอบที่จะทำงานกับเด็ก เขาเป็นแพทย์ประจำบ้านในสมัยที่ญี่ปุ่นแพ้สงครามและไม่ได้รับเงินเดือน เป็นผลให้ครอบครัวมีปัญหาทางการเงินอย่างหนัก อาจารย์ของเขาแนะนำให้คาวาซากิเข้าทำงานรับเงินเดือนที่ศูนย์การแพทย์กาชาดญี่ปุ่น ในย่านฮิโรโอะ เขตชิบูยะ โตเกียว ที่ซึ่งต่อมาเขาได้เป็นกุมารแพทย์ประจำอยู่นาน 40 ปี
หลัง 10 ปีของการวิจัยค้นคว้าเรื่องการแพ้นม และกรณีการติดเชื้อปรสิตแปลก ๆ เขาได้พบเด็กชายอายุสี่ขวบที่มาพบแพทย์ด้วยอาการทางคลินิกหลายอาการรวมกัน ที่ซึ่งต่อมาเขานิยามชื่อว่า "กลุ่มอาการไข้ฉับพลัน ต่อมน้ำเหลืองในเยื่อบุและผิวหนัง" (acute febrile mucocutaneous lymph node syndrome; MCLS) ในปี 1961 ในปี 1962 เขาพบผู้ป่วยรายที่สองด้วยอาการแสดงเดียวกัน หลังเขาเก็บรวบรวมกรณีผู้ป่วย 7 กรณี เขาได้นำเสนอกลุ่มอาการนี้ต่อที่ประชุมของสมาคมกุมารแพทย์ญี่ปุ่น ผู้ตรวจสอบของสมาคมปฏิเสธรายงานของคาวาซากิเนื่องจากไม่เชื่อว่านี่เป็นโรคใหม่ นอกจากนี้ยังมีการต่อต้านโดยนักวิชาการจำนวนมากต่อการค้นพบ "โรคใหม่" นี้เป็นเวลาหลายปี กระทั่งคาวาซากิรวบรวมกรณีผู้ป่วยได้ 50 ราย ผลการรายงานโรคใหม่นี้ในเอกสารขนาด 44 หน้า ได้ถูกตีพิมพ์ในวารสารอาการแพ้ ญี่ปุ่น (Japanese Journal of Allergy) ในปี 1967 ในเอกสารประกอบด้วยแผนภาพวาดม้อของผื่ในผู้ป่วยแต่ละราย ซึ่งได้รับการยอมรับว่าเป็น "หนึ่งในตัวอย่างของงานเขียนเชิงคลินิกเชิงพรรณาที่งดงามที่สุด" ("one of the most beautiful examples of descriptive clinical writing") ไม่นานจากนั้นก็เริ่มมีกุมารแพทย์คนอื่น ๆ พบและรายงานโรคเดียวกันในทั่วประเทศ
กระทั่งปี 1970 กระทรวงสาธารณสุขและสวัสดิการรัฐ จัดตั้งคณะกรรมการวิจัยโรค MCLS นำโดยคุณหมอฟูมิโอะ โคซากิ (Dr. Fumio Kosaki) และได้ทำการศึกษาทั่วประเทศ ผลการศึกษายืนยันว่านี่เป็นโรคพบใหม่ที่มีเป้าอยู่ที่หลอดเลือดแดงทั่วร่างกาย ในปี 1973 แพทย์พยาธิวิทยาได้ค้นพบความสัมพันธ์กับโรคหัวใจในเด็กขณะชันสูตรศพ คาวาซากิเป็นผู้นำคณะกรรมการวิจัยและได้ตีพิมพ์ในวารสาร Pediatrics ในปี 1974 เขาได้รับการเรียกขานเป็น "ครึ่ง เชอร์ล็อก โฮล์ม ครึ่ง ชาลส์ ดิกเกนส์ จากรูปแบบการบรรยายโรคที่ทั้งชวนฉงนและสวยงาม" (sense of mystery and his vivid descriptions) การตีพิมพ์นี้เป็นการตีพิมพ์เกี่ยวกับโรคเป็นครั้งแรกในภาษาอังกฤษ นำไปสู่การสนใจในโรคนี้ในระดับนานาชาติในที่สุด
ชีวิตส่วนตัวและการเสียชีวิต
คาวาซากิสมรสกับกุมารแพทย์เรโกะ คาวาซากิ (Reiko Kawasaki, เสียชีวิตปี 2019) คาวาซากิเสียชีวิตด้วยสาเหตุธรรมชาติเมื่อ 5 มิถุนายน 2020 สิริอายุ 95 ปี และมีการตีพิมพ์คำไว้อาลัยในวารสารแพทย์ทั่วโลก
เทียนฉาย กีระนันทน์
ศาสตราจารย์กิตติคุณ เทียนฉาย กีระนันทน์  ประธานสภาปฏิรูปแห่งชาติ กรรมการผู้ทรงคุณวุฒิในสภานโยบายวิจัยและนวัตกรรมแห่งชาติ  รองประธานกรรมการคณะที่ปรึกษาด้านผลกระทบทางเศรษฐกิจและสังคมในศูนย์บริหารสถานการณ์ การแพร่ระบาดของโรคเชื้อไวรัสโคโรนา 2019 (โควิด-19) รองประธานกรรมการมูลนิธิสมเด็จพระมหิตลาธิเบศร อดุลยเดชวิกรม พระบรมราชชนก ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560  อดีตอธิการบดีจุฬาลงกรณ์มหาวิทยาลัย ก่อนเกษียณอายุราชการดำรงตำแหน่งศาสตราจารย์ ระดับ 11 ประจำคณะเศรษฐศาสตร์ จุฬาลงกรณ์มหาวิทยาลัย
ประวัติ
เทียนฉาย กีระนันทน์ เกิดเมื่อปี 30 กันยายน พ.ศ. 2488 เป็นบุตรของนายเทียนวัณ กีระนันทน์ และนางองุ่น (เปล่งวานิช) กีระนันทน์ จบการศึกษารัฐศาสตรบัณฑิต (เกียรตินิยม) จากคณะรัฐศาสตร์ จุฬาลงกรณ์มหาวิทยาลัย, M.A. (Economics & Demography)  มหาวิทยาลัยฮาวาย, A.M. และ Ph.D. ด้านเศรษฐศาสตร์ จากมหาวิทยาลัยดุ๊ก หลักสูตรวิทยาลัยป้องกันราชอาณาจักร ว.ป.อ.รุ่น 37  ท่านเคยดำรงตำแหน่งรองอธิการบดีมหาวิทยาลัยสุโขทัยธรรมาธิราช,  คณบดีคณะเศรษฐศาสตร์ จุฬาฯ,  และอธิการบดี จุฬาฯ   เป็นนักวิจัยดีเด่นแห่งชาติ สาขาเศรษฐศาสตร์ ของ วช.,  บุคคลดีเด่นของชาติ  คณะกรรมการเอกลักษณ์ของชาติ พ.ศ. 2539 และดำรงตำแหน่งอื่น ๆ อีกมากมาย
หลัง รัฐประหารในประเทศไทย พ.ศ. 2557 ศ.ดร.เทียนฉาย กีระนันทน์ ได้รับคัดเลือกให้เป็นประธานสภาปฏิรูปแห่งชาติ ในการประชุมสภาปฏิรูปแห่งชาติวันที่ 21 ตุลาคม พ.ศ. 2557 โดยได้มีพระบรมราชโองการโปรดเกล้าฯ แต่งตั้งเป็นประธานในวันที่ 30 ตุลาคม พ.ศ. 2557 และได้รับตำแหน่งกรรมการผู้ทรงคุณวุฒิในสภานโยบายวิจัยและนวัตกรรมแห่งชาติ และตำแหน่งที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560
เทียนฉาย กีระนันทน์ สมรสกับ สุชาดา กีระนันทน์ อดีตอธิการบดีจุฬาลงกรณ์มหาวิทยาลัย มีบุตรชาย 2 คน คือ เทียนชาต กีระนันทน์ และ เทียนไท กีระนันทน์
สะพานเจริญราษฎร์ 32
สะพานเจริญราษฎร์ 32 ตั้งอยู่บนถนนกรุงเกษมข้ามคลองมหานาค และขนานกับคลองผดุงกรุงเกษมด้วยส่วนหนึ่ง อยู่ในท้องที่เขตป้อมปราบศัตรูพ่าย กรุงเทพมหานคร
ประวัติ
สะพานเจริญราษฎร์ 32 เป็นสะพานที่สร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2455 (ร.ศ. 131) เป็นสะพานที่ 2 ในบรรดาสะพานชุดเจริญ บริเวณที่สร้างสะพานเจริญราษฎร์นี้เคยเป็นที่ตั้งของสะพาน 100 ปี ซึ่งพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นเนื่องในพระราชพิธีสมโภชพระนครครบ 100 ปี
ต่อมาสะพานนี้ชำรุด พระบาทสมเด็จพระมงกุฎเกล้าเจ้าอยู่หัวจึงโปรดให้สร้างสะพานใหม่ขึ้นแทน โดยทรงพระกรุณาโปรดเกล้าฯ พระราชทานพระราชทรัพย์ประจำพระชนมวารประจำปี 2454 ให้กรมสุขาธิบาลสร้างเป็นอนุสรณ์ในการเฉลิมพระชนมพรรษาและเพื่อประโยชน์แก่สาธารณชน และพระราชทานนามว่า สะพานเจริญราษฎร์ 32 เนื่องจากทรงพระกรุณาโปรดเกล้าฯ ให้สร้างในคราวเฉลิมพระชนมพรรษา 32 พรรษา พระบาทสมเด็จพระมงกุฎเกล้าเจ้าอยู่หัวเสด็จพระราชดำเนินทรงประกอบพิธีเปิด เมื่อวันที่ 31 ธันวาคม พ.ศ. 2455
สถาปัตยกรรม
ลูกกรงราวสะพานเป็นปูนภายในมีแกนเหล็ก โดยมีการตกแต่งลูกกรงราวสะพานด้วยปูนปั้นลักษณะคล้ายกลีบบัวที่ส่วนล่างของลูกกรงดังกล่าว แท่นป้ายชื่อสะพานอยู่กึ่งกลางของราวสะพานทั้ง 2 ฟาก โดยตรงกลางป้ายเขียนว่า ''สะพานเจริญราษฎร์ 32 ร.ศ. 131'' และเหนือชื่อนั้นมีการตกแต่งด้วยปูนปั้นรูปกาบหอยอยู่ตรงกลาง ส่วนอีก 2 ข้างเป็นปูนปั้นรูปดอกไม้ซึ่งประดับอยู่ที่ส่วนปลายของแนวคิ้วปูนที่ทำเป็นเส้นโค้งเหนือป้ายขื่อ และที่ด้านข้างของป้ายชื่อสะพานทั้ง 2 ด้านมีปูนปั้นเป็นรูปต้นไม้ลักษณะใบคล้ายต้นบอน
หม่อมเจ้านิกรเทวัญ เทวกุล
มหาอำมาตย์ตรี หม่อมเจ้านิกรเทวัญ เทวกุล (16 มกราคม พ.ศ. 2440 - 30 กรกฎาคม พ.ศ. 2519) เป็นพระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการกับหม่อมพุก เทวกุล ณ อยุธยา และเป็นพระราชนัดดาในพระบาทสมเด็จพระจอมเกล้าเจ้าอยู่หัว
พระประวัติ
หม่อมเจ้านิกรเทวัญ เทวกุล ประสูติเมื่อ 16 มกราคม พ.ศ. 2440 ณ วังสะพานถ่าน ถนนตีทอง อำเภอพระนคร จังหวัดพระนคร เมื่อเจริญชันษาขึ้นได้เข้าศึกษา ณ วัดสุทัศนเทพวรารามราชวรมหาวิหาร
ต่อมาได้เข้ารับราชการในตำแหน่งต่าง ๆ เช่น ปลัดกระทรวงการต่างประเทศ ราชเลขาธิการในพระองค์ของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และพระบาทสมเด็จพระมหาภูมิพลอดุลยเดชมหาราช บรมนาถบพิตร
หม่อมเจ้านิกรเทวัญ เสกสมรสกับหม่อมเจ้าสมทรง เทวกุล (ราชสกุลเดิมเกษมศรี ; พระธิดาในพระเจ้าบรมวงศ์เธอ กรมหมื่นทิวากรวงศ์ประวัติ) เมื่อวันที่ 16 มกราคม พ.ศ. 2470 หม่อมเจ้านิกรเทวัญสิ้นชีพิตักษัยเมื่อวันที่ 30 กรกฎาคม พ.ศ. 2519 ได้รับพระราชทานเพลิงพระศพ ณ เมรุหน้าพลับพลาอิศริยาภรณ์ วัดเทพศิรินทราวาส ราชวรวิหาร วันที่ 15 มีนาคม พ.ศ. 2520
จุนโนซูเกะ ทางูจิ
จุนโนะสุเกะ ทากุจิ (田口 淳之介 (Taguchi Junnosuke); เกิดวันที่ 29 พฤศจิกายน ค.ศ. 1985 ที่ซางามิฮาระ จังหวัดคานางาวะ ประเทศญี่ปุ่น) เป็นนักร้อง นักแสดง นักแต่งเพลง และพิธีกรรายการวิทยุชาวญี่ปุ่น ซึ่งเคยเป็นสมาชิกวง KAT-TUN ตั้งแต่ ค.ศ. 2001 ถึงนาคม 2016 ใน ค.ศ. 2017 มีการประกาศว่าได้ทำสัญญาสองปีกับยูนิเวอร์ซัลมิวสิกกรุป
รถไฟใต้ดินเทศบาลเคียวโตะ
รถไฟใต้ดินเทศบาลเคียวโตะ เป็นระบบขนส่งมวลชนในเมืองเคียวโตะ ดำเนินการโดย Kyoto Municipal Transportation Bureau ปัจจุบันมีจำนวน 2 เส้นทาง
ปาเบียญิตแซ
ปาเบียญิตแซ (Pabianice) เป็นเมืองทางตอนกลางของประเทศโปแลนด์ ห่างจากเมืองหลักวุช 10 กิโลเมตร อยู่ในเขตจังหวัดวุช มีเนื้อที่ 32.99 ตารางกิโลเมตร ในปี ค.ศ. 2014 มีประชากร 65,828 คน
ในช่วงสงครามโลกครั้งที่สอง ชาวยิวที่อาศัยในเมืองนี้ได้ถูกนาซีเยอรมันฆ่าตาย และผู้รอดชีวิตจากเมืองนี้ส่วนใหญ่ได้อพยพไปยังประเทศอิสราเอล
เดฟ มาร์แชล (นักกีฬาเบสบอล)
เดวิด เลวิส มาร์แชล (14 มกราคม ค.ศ. 1943 – 6 มิถุนายน ค.ศ. 2019) เป็นนักกีฬาเบสบอลชาวอเมริกัน เคยเล่นให้กับเมเจอร์ลีกเบสบอล ซึ่งเคยอยู่กับทีม ซานฟรานซิสโก ไกแอนด์ (1967-1969), นิวยอร์กเม็ดส์ (1970-1972) และ ซานดรีโก พาเรดส์ (1973)
มาร์แชลเสียชีวิตเมื่อวันที่ 6 มิถุนายน ค.ศ. 2019
โรคที่ป้องกันได้ด้วยวัคซีน
โรคที่ป้องกันได้ด้วยวัคซีนหมายถึงโรคติดเชื้อที่มีวัคซีนที่ใช้ป้องกันได้แล้ว หากมีผู้ป่วยโรคเหล่านี้เสียชีวิตจะถูกนับเป็นการเสียชีวิตที่ป้องกันได้ด้วยวัคซีน
โรคที่ป้องกันได้ด้วยวัคซีนที่สำคัญและถูกติดตามโดยองค์การอนามัยโลกได้แก่ โรคคอตีบ โรคติดเชื้อฮีโมฟิลุสชนิดบี ตับอักเสบบี โรคหัด เยื่อหุ้มสมองอักเสบ คางทูม ไอกรน โปลิโอ หัดเยอรมัน บาดทะยัก วัณโรค และไข้เหลือง
รางวัลพิเศษมิสเวิลด์
รางวัลพิเศษสำหรับเวที มิสเวิลด์ เริ่มมีการจัดประกวดเมื่อปี 2514 โดยรางวัลแรกที่เริ่มมีการจัดประกวดคือ รางวัลชุดประจำชาติยอดเยี่ยม
ขวัญใจช่างภาพ
{| style="font-size:100%;"
ชุดประจำชาติยอดเยี่ยม
{| style="font-size:100%;"
นางงามบุคลิกภาพดี
{| style="font-size:100%;"
ชุดว่ายน้ำสวยงาม
{| style="font-size:100%;"
ขวัญใจผู้เข้าประกวด
{| style="font-size:100%;"
มิสเวิลด์บีชบิวตี้
{| style="font-size:100%;"
ชีล่า เอติม
ชีล่า เอติม (Sheila Atim, เกิด ค.ศ. 1991) เป็นนักแสดง นักร้อง นักแต่งเพลง และนักเขียนบทละครชาวยูกันดา-อังกฤษ เธอเปิดตัวเป็นนักแสดงอาชีพในปี ค.ศ. 2013 ที่ เช็คสเปียร์โกล้บ ในเรื่อง เดอะไลท์นิงชายด์ ซึ่งเป็นละครเพลงที่เขียนโดย เช วอล์คเกอร์ ครูสอนการแสดงของเธอ
จากบทบาทบนเวทีที่ได้รับการยกย่องในไตรภาคเช็คสเปียร์ที่แสดงด้วยหญิงล้วนของ ดอนมาร์ แวร์เฮ้าส์ ในปี ค.ศ. 2016 เป็นต้นมา เอติมก็ได้รับรางวัลลอเรนซ์ โอลิเวียรื อวอร์ด 2018 สาขานักแสดงสมทบหญิงยอดเยี่ยมในละครเพลงจากการรับบท มาริแอน เลน ในภาพยนตร์ดั้งเดิมเรื่อง เกิร์ลฟรอมเดอะนอร์ธคันทรี เธอแต่งเพลงสำหรับโปรดักชั่นหลายเรื่องและแสดงละครเวทีเรื่อง อันกุส ของเธอที่งาน เอดินเบิร์กเฟสติวัลฟรินจ์ 2019 นอกจากนี้ เธอยังได้รับเลือกให้แสดงในซีรีส์ทางโทรทัศน์หลายเรื่อง รวมถึงซีรีส์ที่ถูกยกเลิกเรื่อง มหาศึกชิงบัลลังก์ ซีรีส์ภาคต่อ บลัดมูน, เดอะเพลซฮอร์ส ของบีบีซีและดิอันเดอร์กราวนด์เรลโร้ด ของเอมาซอน ที่กำกับโดย แบร์รี่ เจนกินส์ ในปี ค.ศ. 2021 เธอได้แสดงในละครกีฬาที่ประสบความสำเร็จของเย็ตฟลิกซ์เรื่อง บรูสด์ กำกับและอำนวยการสร้างโดย แฮลลี เบร์รี ในปี ค.ศ. 2022 เธอได้รับรางวัลลอเรนซ์ โอลิเวียรื อวอร์ดอีกรางวัลหนึ่ง ซึ่งคราวนี้เป็นสาขานักแสดงนำหญิงยอดเยี่ยม จากการแสดงของเธอในละครเรื่อง คอนสเตลเลชัน
แหล่งข้อมูลอื่น
1991
อาร์กติกมังกีส์
ประวัติ
อเลกซ์และเจมี่ ทั้งคู่ตั้งวงกับอีกสองหนุ่มเพื่อนร่วมโรงเรียน แมต และแอนดี้ (มือเบสคนเก่า) ในปี 2002 และเริ่มตระเวนทัวร์ในละแวกเชฟฟิลด์เมืองเกิด โดยคอนเสิร์ตแรกของพวกคือที่ผับ The Grapes เมื่อวันที่ 13 มิ.ย. 2003 จากนั้นก็เริ่มทำเดโม และเบิร์นแจกตามคอนเสิร์ตที่พวกเขาขึ้นแสดง การแสดงสดและเพลงเดโมของพวกเขาถูกเล่าขานกันปากต่อปาก การทัวร์ของวงนี้เริ่มแผ่ขยายจากละแวกบ้านเป็นนอกเมือง จากนอกเมืองสู่เมืองใหญ่ ระหว่างนั้นเพลงในเดโมของพวกเขาก็แพร่สะพัดให้ดาวน์โหลดทางอินเทอร์เน็ต นับว่าอาร์กติกมังกีส์เป็นอีกหนึ่งวงของศิลปินยุคใหม่ ที่ชื่อเสียงอันโด่งดังของพวกเขาไม่ได้พึ่งพาระบบธุรกิจแต่แรก
เดือนพฤษภาคม 2005 พวกเขาวางจำหน่ายอีพี Five Minutes with Arctic Monkeys ที่มีเพลง Fake Tales of San Francisco และ From the Ritz to the Rubble รวมอยู่ด้วย ในจำนวนจำกัดเพียง 1,500 แผ่น ซึ่งขายหมดในเวลาอันรวดเร็ว ทั้งที่ยังไม่มีค่ายเพลงสนับสนุน โดยวงให้สาเหตุกับการไม่เซ็นสัญญากับค่ายใดว่า เพราะพวกเขาไม่อยากโดนผูกมัด และไม่อยากให้ใครมีส่วนกำหนดทิศทางของดนตรี นอกจากตัวพวกเขาเอง กระทั่งวงตัดสินใจเซ็นกับสังกัด Domino ในเดือนต่อมา เพราะนับถือทัศนคติของเจ้าของสังกัด คือ ลอว์เรนซ์ เบล ที่ถือคติว่าจะเซ็นสัญญากับวงที่ตัวเองโปรดปรานเท่านั้น ทั้งยังสนับสนุนระบบการทำงานแบบ DIY ซึ่งเขาจะไม่เข้าไปเกี่ยวข้องแต่อย่างใดด้วย
I Bet You Look Good on the Dancefloor และ When the Sun Goes Down สองซิงเกิลจากอัลบั้มแรกขึ้นอันดับที่ 1 ของชาร์ตอังกฤษ และเมื่ออัลบัมวางจำหน่าย ก็ขึ้นอันดับ 1 ในหลายประเทศทั่วโลก ทำให้พวกเขาต้องออกทัวร์อย่างไม่หยุดพัก และทัวร์ที่สำคัญก็คือ การทัวร์อเมริกากลางปี 2006 โดยเป็นวงเปิดให้กับ Oasis การทัวร์อเมริกาครั้งนี้ ทำให้อาร์กติกมังกีส์แจ้งเกิด จนวงเขาต้องกลับไปเปิดทัวร์อเมริกาอีกรอบ แต่การทัวร์อย่างหนักก็ส่งผลให้แอนดี้ นิโคลสัน มือเบส ขอลาออกจากวงเพื่อไปพักผ่อน อาร์กติกมังกีส์จึงดึงนิคเข้ามาแทนที่ และเริ่มบันทึกเสียงในอัลบัมใหม่ Favourite Worst Nightmare ต่อมา ซึ่งการทำงานในอัลบัมนี้นั้น อเลกซ์กล่าวว่า เป็นการทำงานที่ต่อยอดมาจากเพลงในอัลบัมแรก คือ View from the Afternoon, From the Ritz to the Rubble และ Perhaps Vampires is a Bit Strong But
อัลบั้มที่ 2 Favourite Worst Nightmare เปิดตัวด้วยซิงเกิล Brianstorm (ไบรอันสตอร์ม)
อัลบั้มที่ 3 Humbug เปิดตัวด้วยซิงเกิล "Crying Lightning" ขึ้นชาร์ตอันดับ 1 ใน UK Indie Chart และขึ้นชาร์ตอันดับที่ 12 ใน UK Singles มีโปรดิวเซอร์คือ James Ford จากอัลบั้มชุดที่สอง Favourite Worst Nightmare และ Josh Homme จาก Queens of The Stone Age อัลบั้มนี้เป็นการเปลี่ยนแปลงแนวเพลงของอาร์กติกมังกีส์ จากที่เคยเล่นแนว การาจ ร็อก ที่มีกลิ่นอาย พังก์ นิด ๆ จากเสียงร้องของอเลกซ์ แต่ในอัลบั้มนี้นั้นเน้นความเป็น ไซเคเดลิกร็อก มากขึ้น ซึ่งอันที่จริงในอัลบั้มที่สองนั้นก็มีกลิ่นอายเพลงแนวนี้อยู่แล้ว ความเป็น ไซเคเดลิก ของอัลบั้มนี้นั้นเห็นได้จากหน้าปกอัลบั้มที่เป็นภาพคล้าย ๆ ภาพหลอน แต่หลาย ๆ เพลงนั้นก็ยังมีความเป็นอาร์กติกมังกีส์ แบบเดิม ๆ อยู่มากด้วยเช่นกัน
รางวัล
(จากอัลบัม Whatever People Say I Am, That's What I'm Not)
ยูกิ ซูเอ็ตสึงุ
ยูกิ ซูเอ็ตสึงุ เป็นนักเขียนการ์ตูนชาวญี่ปุ่น ผลงานที่สำคัญของเธอได้แก่จิฮายะ กลอนรักพิชิตใจเธอ ซึ่งเคยได้รับรางวัลมังงะไทโชใน พ.ศ. 2552 และรางวัลโคดันชะมังงะอวอร์ดสาขาการ์ตูนโชโจะยอดเยี่ยมใน พ.ศ. 2554
กรณีโจรกรรมทางวรรณกรรม
ใน พ.ศ. 2548 ซูเอ็ตสึงุถูกกล่าวหาว่าลอกลายเส้นจากผลงานของทาเกฮิโกะ อิโนอูเอะลงในผลงานของเธอเองจำนวนสองเรื่อง ได้แก่ Flower of Eden และ Silver สำนักพิมพ์โคดันชะซึ่งเป็นต้นสังกัดได้ดำเนินการตรวจสอบ และตัวซูเอ็ตสึงุเองนั้นก็ยอมรับว่าได้กระทำผิดจริง ทางสำนักพิมพ์โคดันชะและซูเอ็ตสึงุได้ออกแถลงการณ์ยอมรับผิดกับเหตุการณ์ที่เกิดขึ้น กรณีโจรกรรมทางวรรณกรรมครั้งนี้ส่งผลให้ผลงานสองเรื่องดังกล่าวของเธอถูกระงับการจำหน่าย และซูเอ็ตสึงุตัดสินใจยุติการวาดการ์ตูนชั่วคราว
การกลับมา และความสำเร็จของจิฮายะ กลอนรักพิชิตใจเธอ
ซูเอ็ตสึงุกลับมาวาดการ์ตูนอีกครั้งหลังจากยุติชั่วคราว ซึ่งการกลับมาครั้งนี้เธอยังได้สร้างผลงานชิ้นสำคัญของเธออีกด้วย โดยใน พ.ศ. 2552 ผลงานมังงะชุดจิฮายะ กลอนรักพิชิตใจเธอ ซึ่งเป็นมังงะเกี่ยวกับกีฬาไพ่คารุตะได้รับการเสนอชื่อ และได้รับรางวัลมังงะไทโช (Manga Taishō) ซึ่งเป็นรางวัลที่มอบให้กับมังงะเรื่องใหม่ที่ตีพิมพ์ออกมาไม่เกิน 8 เล่มเพื่อส่งเสริมงานที่เพิ่งตีพิมพ์ใหม่ นอกเหนือจากนี้แล้ว มังงะดังกล่าวยังได้รับรางวัลโคดันชะมังงะอวอร์ด (Kodansha Manga Award) ครั้งที่ 35 สาขาการ์ตูนโชโจะยอดเยี่ยมจากสำนักพิมพ์โคดันชะใน พ.ศ. 2554 มังงะชุดนี้ยังได้สร้างเป็นอนิเมะซีรีส์ออกฉาย 3 ฤดูกาล และภาพยนตร์ไตรภาคฉบับคนแสดง
วัดโบสถ์ (จังหวัดชลบุรี)
วัดโบสถ์ เป็นโบราณสถานทางพระพุทธศาสนา สร้างในสมัยกรุงศรีอยุธยาตอนปลาย ตั้งอยู่ที่ ตำบลวัดโบสถ์ อำเภอพนัสนิคม จังหวัดชลบุรี
วัดโบสถ์ ไม่ทราบว่าสร้างมาตั้งแต่สมัยใด ตามทางสันนิษฐานเล่าสืบต่อกันมาว่าสร้างเมื่อประมาณสมัยราชอาณาจักรกรุงศรีอยุธยาตอนปลาย มีหลายท่านให้ความเห็นว่าทีน่าเชื่อถือได้ว่าสร้างเมื่อประมาณกรุงศรีอยุธยาเป็นราชธานี มีชื่อวัดโบสถ์ในสมัยนั้น ต่อมาเมื่อพม่าเข้าศึกยกทัพตีกรุงศรีอยุธยาแตก ครั้งที่ 2 พ.ศ. 2310 ผู้คนจำนวนมากได้อพยพหนีภัยสงคราม เพราะถูกพม่าฆ่า คนสยามตายเป็นจำนวนมาก ประชาชนระส่ำระส่ายต้องระเหเร่ร่อนหาที่ปลอดภัยกว่า ในที่สุดได้มาตั้งถิ่นฐานหากินที่ใหม่ ณ หมู่บ้านตำบลแห่งนี้และเรียกชื่อว่า หมู่บ้านวัดโบสถ์ เพื่อเป็นอนุสรณ์ที่ระลึกถึงถิ่นที่เคยอยู่ที่เดิมที่กรุงศรีอยุธยา และสิ่งที่แปลกกว่าโบราณสถานอื่นคือ วัดโบสถ์มีจั่วซ้อนทับ
วัดโบสถ์เป็นวัดเก่าแก่ ภายในมีสระน้ำโบราณ ปัจจุบันกรมศิลปากรได้ขึ้นทะเบียนเป็นโบราณสถานแล้ว วัดนี้เคยใช้เป็นสถานที่ทำพิธีถือน้ำพิพัฒน์สัตยาของ ข้าราชการในสมัยที่สมเด็จพระเจ้าตากสินมหาราช ได้ทรงมารวบรวมรี้พลที่วัดนี้ภายหลังที่กรุงศรีอยุธยาได้เสียแก่พม่า สิ่งที่น่าสนใจ คือ ภาพจิตรกรรมภายในพระอุโบสถหลังเก่า
ที่ตั้ง
ตั้งอยู่ที่ริมถนนสายพนัสนิคม-ฉะเชิงเทรา เส้นทางหมายเลข 315 ตำบลวัดโบสถ์ อำเภอพนัสนิคม จังหวัดชลบุรี
วัดหลวงพรหมวาส
วัดหลวงพรหมาวาส ตั้งอยู่หมู่ที่ 7 บ้านวัดหลวง ตำบลวัดหลวง ริมถนนสายพนัสนิคม-ฉะเชิงเทรา ตามเส้นทางทางหลวงแผ่นดินหมายเลข 315 อยู่ด้านขวา จากปากทางเข้าไปประมาณ 700 เมตร ในอดีตวัดนี้เคยเป็นสถานที่ทำพิธีถือน้ำพิพัฒน์สัตยา เป็นแหล่งอาศัยของค้างคาวแม่ไก่จำนวนมากซึ่งมาอาศัยตามต้นไม้ในวัดเป็นเวลานับร้อยปีแล้ว
เรคยาวิก
เรคยาวิก (Reykjavík, IPA: ˈreiːcaˌviːk) เป็นเมืองหลวงของประเทศไอซ์แลนด์ และเป็นเมืองหลวงที่ตั้งอยู่ใกล้กับขั้วโลกเหนือมากที่สุด โดยตั้งอยู่ไม่ไกลจากเส้นอาร์กติกเซอร์เคิลมากนัก ทำเลที่ตั้งอยู่ทางด้านตะวันตกเฉียงใต้ของประเทศไอซ์แลนด์ ด้านมุมล่างของอ่าว Faxaflói ซึ่ง Ingolfur Arnarson ชาวนอร์ดิค เป็นผู้อพยพคนแรกที่มาตั้งรกรากที่เรคยาวิกในปี พ.ศ. 1413 เมื่อเรคยาวิกกลายเป็นเมืองที่เป็นศูนย์กลางทางการค้าและธุรกิจการประมง จึงได้มีการก่อตั้งให้เป็นเมืองหลวงในปี พ.ศ. 2329 ปัจจุบันเขตเมืองมีประชากรประมาณ 120,000 คน ประกอบด้วย 7 เทศบาลนครซึ่งรวมเทศบาลนครเรคยาวิกด้วย
อายาเซะงาวะ ยูมิจิกะ
อายาเซะงาวะ ยูมิจิกะ ตัวการ์ตูนจากเรื่องเทพมรณะ เป็นยมทูตนักสู้ลำดับที่ 5 ในหน่วยที่ 11 แห่ง 13 หน่วยพิทักษ์
ลักษณะ/อุปนิสัย
ยูมิจิกะ เป็นชายผู้มีผมบ๊อบสีม่วง มีจะงอยขนสีแดงที่คิ้วและสีเหลืองที่ขนตา  เป็นคนรักสวยรักงาม  หลงตัวเอง  และมักจะทำเป็นไม่รู้จักคนที่หน้าตาแย่กว่าตัวเอง
ภาคโซลโซไซตี้
ยูมิจิกะและอิกคาคุได้พบกับอิจิโกะและกันจู โดยยูมิจิกะได้สู้กับกันจู  แต่สุดท้ายก็พ่ายแพ้ให้กับดอกไม้ไฟของกันจูจนทำให้หัวฟู  ต่อมาเขากับพวกหัวหน้าซาราคิได้พาโอริฮิเมะตามหาอิจิโกะ แต่ถูกหัวหน้าโคมามูระและหัวหน้าโทเซ็นขัดขวาง  โดยยูมิจิกะได้ต่อสู้กับรองหัวหน้าฮิซากิ  แต่แล้วรองหัวหน้าฮิซากิกลับพลาดท่าให้กับยูมิจิกะจนหมดแรงต่อสู้
ภาคเบาท์
ยูมิจิกะได้รับคำสั่งให้มาช่วยพวกอิจิโกะต่อสู้ดับเบาท์ที่โลกมนุษย์ โดยยูมิจิกะได้สืบหาที่อยู่ของเบาท์จนพบ  จึงได้ลักลอบเข้าไป  แต่เขาก็ถูกพวกเบาท์เล่นงานจนบาดเจ็บ  แต่โชคดีที่พวกอิจิโกะเข้ามาช่วยไว้ทัน  แต่พวกเบาท์ก็หนีไปยังโซลโซไซตี้ได้ในที่สุด
ภาคอารันคาร์
ยูมิจิกะ ได้มาที่โลกมนุษย์เพื่อเตรียมศึกต่อสู้กับอารันคาร์ โดยเขาได้พักอยู่ที่ห้องของอาซาโนะ เคย์โกะ เพื่อนของอิจิโกะที่สามารถมองเห็นวิญญาณได้  และเขาเองคอยติดต่อกับโซลโซไซตี้ระหว่างที่อิกคาคุกำลังต่อสู้  ต่อมาเขาและรองหัวหน้ามัตสึโมโตะได้ฝึกฝนการต่อสู้เพื่อปลดปล่อยสวัสดิกะ  แต่ก็มีอารันคาร์บุกเข้ามา  นำโดยเอสปาด้าหมายเลข 6 คนใหม่ "ลูปี"
ภาคไอเซ็นบุกโลกมนุษย์
ยูมิจิกะได้รับหน้าให้ปกป้องเสาทั้ง4ที่ล้อมเมืองคาราคุระไว้ และได้ต่อสู้กับคูลฮอร์นคนสนิทของบารันการ์และได้รับชัยชนะมา
ขั้นปลดปล่อยสวัสดิกะ (บังไค)
ไม่มี
List of Soul Reapers in Bleach Liste des membres de l'armée royale (Bleach) Danh sách Shinigami của Bleach
เส้นเมริเดียนที่ 11 องศาตะวันออก
เส้นเมริเดียนที่ 11 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปยุโรป ทวีปแอฟริกา มหาสมุทรแอตแลนติก มหาสมุทรใต้ และแอนตาร์กติกา เข้าสู่ขั้วโลกใต้
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 11 องศาตะวันออกลากผ่านพื้นที่ดังนี้:
! scope="col" width="125" |พิกัด ! scope="col" |ประเทศ ดินแดน และพื้นน้ำ ! scope="col" |หมายเหตุ ! scope="row" style="background:#b0e0e6;" |มหาสมุทรอาร์กติก ! scope="row" |🇳🇴 ! scope="row" style="background:#b0e0e6;" |มหาสมุทรแอตแลนติก ! scope="row" |🇳🇴 ! scope="row" |🇸🇪 ! scope="row" style="background:#b0e0e6;" |สกาเจอร์รัก ! scope="row" style="background:#b0e0e6;" |แคทีแกต ! scope="row" |🇩🇰 ! scope="row" style="background:#b0e0e6;" |แคทีแกต ! scope="row" |🇩🇰 ! scope="row" style="background:#b0e0e6;" |เกรตเบลต์ ! scope="row" style="background:#b0e0e6;" |สมาแลนดส์ฟารแวนเดท ! scope="row" |🇩🇰 ! scope="row" style="background:#b0e0e6;" |อ่าวคีล ! scope="row" |🇩🇪 ! scope="row" style="background:#b0e0e6;" |อ่าวลือเบค ! scope="row" |🇩🇪 ! scope="row" |🇦🇹 ! scope="row" |🇮🇹 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇹🇳 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇹🇳 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇹🇳 ! scope="row" style="background:#b0e0e6;" |ทะเลเมดิเตอร์เรเนียน ! scope="row" |🇹🇳 ! scope="row" |🇱🇾 ! scope="row" |🇩🇿 ! scope="row" |🇳🇪 ! scope="row" |🇳🇬 ! scope="row" |🇨🇲 ! scope="row" |🇬🇶 ! scope="row" |🇬🇦 ! scope="row" style="background:#b0e0e6;" |มหาสมุทรแอตแลนติก ! scope="row" style="background:#b0e0e6;" |มหาสมุทรใต้ ! scope="row" |แอนตาร์กติกา
อำเภอนากะ (จังหวัดคานางาวะ)
อำเภอนากะ (中郡 (Naka-gun)) เป็นอำเภอที่ตั้งอยู่ทางตอนกลางของจังหวัดคานางาวะ ประเทศญี่ปุ่น ปัจจุบันประกอบด้วยเมือง 2 เมือง ได้แก่ โออิโซะ และนิโนมิยะ พื้นที่ส่วนใหญ่ของนครฮาดาโนะ และพื้นที่ทั้งหมดของนครฮิรัตสึกะและอิเซฮาระ เคยเป็นส่วนหนึ่งของอำเภอนากะมาก่อน
ในปี 2009 อำเภอนี้มีประชากรประมาณ 62,522 คน ความหนาแน่น 2,380 คนต่อตารางกิโลเมตร และมีพื้นที่ทั้งหมด 26.26 ตารางกิโลเมตร
ประวัติศาสตร์
อำเภอนากะเป็นหนึ่งในสี่เขตการปกครองย่อยของแคว้นซางามิ ซึ่งก่อตั้งโดยตระกูลโฮโจยุคหลังแห่งโอดาวาระในยุคเซ็งโงกุ ต่อมาในยุคเอโดะ พื้นที่นี้เป็นส่วนหนึ่งของแคว้นศักดินาโอดาวาระ แต่พื้นที่ส่วนใหญ่เป็นดินแดนเท็นเรียวที่ปกครองโดยโชกุนในเอโดะ โดยผ่านทหารฮาตาโมโตะต่าง ๆ
ลำดับเวลา
หลังจากการฟื้นฟูเมจิและการจัดตั้งระบบอำเภอในปี 1878 ดินแดนนี้ก็อยู่ภายใต้การควบคุมของอำเภอโอซูมิ (大住郡 (Ōsumi-gun)) และอำเภอยูรูงิ (淘綾郡 (Yurugi-gun)) ต่อมาวันที่ 26 มีนาคม 1896 ทั้งสองอำเภอได้รวมกันเป็นอำเภอนากะ ซึ่งในตอนแรกประกอบด้วยเมือง 5 เมือง และ 23 หมู่บ้าน ฮิรัตสึกะได้รับการยกฐานะเป็นนครในปี 1932 ตามด้วยฮาดาโนะในปี 1955 และอิเซฮาระในปี 1971
ลักษณะแอลบีโด
ลักษณะแอลบีโด (albedo feature) หมายถึง พื้นที่ขนาดใหญ่บนพื้นผิวของดาวเคราะห์ (หรือวัตถุในระบบสุริยะอื่นๆ) ซึ่งมีความสว่างหรือความมืดตัดกับบริเวณรอบข้างอย่างชัดเจน
ตามประวัติศาสตร์ ลักษณะแอลบีโดเป็นลักษณะแรกของดาวอังคารและดาวพุธที่ถูกค้นพบและตั้งชื่อ แผนที่ฉบับแรกๆ (เช่น แผนที่ของจิโอวานนี่ สเคียปาเรลลี และยูจีน แอนโตเนียดี) ก็แสดงเพียงแค่ลักษณะแอลบีโดเท่านั้น จนกระทั่งมีการพัฒนายานสำรวจอวกาศขึ้น ลักษณะพื้นผิวอื่นๆเช่น หลุมอุกกาบาต จึงถูกค้นพบ
ลักษณะนี้บางครั้งก็ถูกเรียกว่า เรจิโอ บนที่อื่นๆนอกเหนือไปจากบนดาวอังคารและดาวพุธ
เราไม่สามารถมองเห็นลักษณะแอลบีโดที่โดดเด่นผ่านทางกล้องโทรทรรศน์ได้บนวัตถุที่ถูกปกคลุมไปด้วยชั้นบรรยากาศที่หนามาก เช่น บนดาวศุกร์หรือดวงจันทร์ไททัน เนื่องจากพื้นผิวจะถูกกลุ่มเมฆและปรากฏการณ์ที่เกิดขึ้นในชั้นบรรยากาศต่างๆบดบังอยู่ตลอดเวลา
ลักษณะแอลบีโดที่ถูกค้นพบเป็นลักษณะแรกบนดาวเคราะห์ดวงอื่นคือ ซีร์ทิส เมเจอร์ บนดาวอังคารเมื่อศตวรรษที่ 17
ดิสอิสเดอะวัน
ดิสอิสเดอะวัน (This Is the One) คือสตูดิโออัลบั้มภาษาอังกฤษลำดับที่ 3 ของอุทาดะ นักร้อง-นักแต่งเพลงแนวป็อป ชาวญี่ปุ่นที่เติบโตในอเมริกัน จนกระทั่ง 10 ขวบ จึงย้ายกลับญี่ปุ่น ทำให้เธอมีทักษะในการใช้ภาษาอังกฤษดีมาก อัลบั้มในตอนแรกจะวางจำหน่ายในญี่ปุ่นวันที่ 4 มีนาคม พ.ศ. 2552 แต่ก็ได้เลื่อนมาเป็นวันที่ 14 มีนาคม พ.ศ. 2552 ใส่วนนประเทศไทยได้วางจำหน่ายวันที่ 2 เมษายน พ.ศ. 2552 ในญี่ปุ่นดิสอิสเดอะวัน ขึ้นไปในอันดับหนึ่งในชาร์ตอัลบั้มสากลของ Oricon และในสหรัฐอเมริกาก็ได้ขึ้นไปอยู่ที่อันดับ 69 ในชาร์ตบิลบอร์ด 200
17 สิงหาคม
วันที่ 17 สิงหาคม เป็นวันที่ 229 ของปี (วันที่ 230 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 136 วันในปีนั้น
รักแร็ต
รักแร็ต (Rugrats) เป็นซีรีสแอนิเมชันทางโทรทัศน์สัญชาติอเมริกันที่ผลิตโดย Arlene Klasky, Gábor Csupó และ Paul Germain ให้แก่ Nickelodeon ซีรีส์นี้มุ่งเน้นกลุ่มเด็กวัยหัดเดิน โดยเฉพาะ Tommy, Chuckie, Angelica และฝาแฝด Phil และ Lil กับชีวิตวันต่อวันของกลุ่มเด็ก ๆ ทั้งหมด ซึ่งมักจะเกี่ยวข้องกับประสบการณ์ชีวิตที่กลายเป็นการผจญภัยที่ยิ่งใหญ่กว่าในจินตนาการของตัวละครหลัก
ซ่านไนง์
ซ่านไนง์ (ဆန်းနိုင်; เกิดเมื่อวันที่ 5 มีนาคม พ.ศ. 2534) เป็นนักกรีฑาวิ่งทางไกลชาวพม่า เคยเข้าร่วมการแข่งขันโอลิมปิกฤดูร้อน 2016 กีฬากรีฑา ประเภทชาย 5,000 เมตร ด้วยเวลา 15:51.05 แต่ไม่ได้เข้ารอบ
รักแร็ต
ตอน
ในช่วง 6 ซีซันแรกของ รักแรต โดยหลักซีรีส์นี้แบ่งรายการเป็นสองตอน 11 นาที หลังออกฉายภาพยนตร์ที่สอง ในช่วงซีซันที่ 7 รักแรต จึงออกอากาศในรูปแบบสามตอนต่อซีรีส์ แม้ว่าภายหลังจะกลับมาใช้รูปแบบเดิมใน 2 ซีซันสุดท้าย
ชิห์ ชิ-หยาง
ชิห์ ชิ-หยาง (ภาษาจีน: 施啟揚; พินอิน: Shī Qǐyáng [ʂí tɕʰì.jǎŋ]; 5 พฤษภาคม ค.ศ. 1935 – 5 พฤษภาคม ค.ศ. 2019) เป็นนักการเมืองประเทศไต้หวัน เคยเป็นสมาชิกก๊กมินตั๋งในอดีต ชิห์ ชิ-หยาง เป็นชาวใต้หวัน อาศัยที่ประเทศใต้หวัน เคยเป็นรองนายกรัฐมนตรีแห่งสาธารณรัฐไต้หวันตั้งแต่วันที่ 22 กรกฎาคม ค.ศ. 1988 จนถึงวันที่ 27 กุมภาพันธ์ ค.ศ. 1993 เป็นรัฐมนตรีว่าการกระทรวงยุติธรรม ตั้งแต่วันที่ 28 พฤษภาคม ค.ศ. 1984 จนถึงวันที่ 20 กรกฎาคม ค.ศ. 1988 เป็นประธานสภาตุลาการ ตั้งแต่วันที่ 18 สิงหาคม ค.ศ. 1994 จนถึงวันที่ 25 มกราคม ค.ศ. 1999
ชิห์ เสียชีวิตที่บ้านในจังหวัดซานเซีย, ซินเป่ย์, ด้วยอาการอวัยวะล้มเหลว เมื่อวันที่ 5 พฤษภาคม ค.ศ. 2019
ครอบครัว
ชิห์ สมรสกับ จีนเน่ ลี
การลงประชามติในประเทศสวิตเซอร์แลนด์ ค.ศ. 1950
การลงประชามติในประเทศสวิตเซอร์แลนด์ มีการตั้งคำถามถึง 5 ข้อ จัดตั้งขึ้นที่ประเทศสวิตเซอร์แลนด์ ในปี ค.ศ. 1950
วัล คิลเมอร์
วัล คิลเมอร์ (Val Kilmer) มีชื่อเต็มว่า วัล เอ็ดเวิร์ด คิลเมอร์ (Val Edward Kilmer) เกิดเมื่อวันที่ 31 ธันวาคม พ.ศ. 2502 (ค.ศ. 1959) ที่ลอสแอนเจลิส รัฐแคลิฟอร์เนีย
แหล่งข้อมูลอื่น
1959
จตุรพัช สัทธรรม
เขาได้เริ่มเล่นฟุตบอลกับทีมเยาวชนของศิริศักดิ์ ยอดญาติไทย (SS Academy) ซึ่งทำให้เขาติดทีมชาติไทยรุ่นอายุไม่เกิน 19 ปี ต่อมาในเดือนพฤศจิกายน พ.ศ. 2560 ได้เซ็นสัญญากับชัยนาท ฮอร์นบิล และถูกปล่อยยืมตัวให้กับอุบล ยูไนเต็ด ในช่วงเลกที่สองของไทยลีก ฤดูกาล 2561
รายชื่อประเทศเรียงตามค่าใช้จ่ายทางทหารต่อหัว
ด้านล่างนี้เป็น รายชื่อประเทศเรียงตามค่าใช้จ่ายทางทหารต่อหัว โดยเป็นข้อมูลจากสถาบันวิจัยสันติภาพสากลสต็อกโฮล์มประจำปี 2015
วัดโมลีโลกยารามราชวรวิหาร
วัดโมลีโลกยารามราชวรวิหาร หรือชื่อเดิมว่า วัดท้ายตลาด ตั้งอยู่บริเวณพระราชวังเดิม แขวงวัดอรุณ เขตบางกอกใหญ่ กรุงเทพมหานคร เป็นพระอารามหลวงชั้นโท ชนิดราชวรวิหาร เป็นวัดที่สร้างในสมัยอยุธยา ไม่ปรากฏนามผู้สร้าง และเหตุที่เรียกว่าวัดท้ายตลาดเนื่องจากอยู่ต่อจากตลาดเมืองธนบุรี ปัจจุบันชาวบ้านยังนิยมเรียกชื่อนี้อยู่
ในสมัยธนบุรี วัดนี้เป็นวัดในเขตพระราชฐาน จึงไม่มีพระสงฆ์อยู่ตลอดช่วงรัชกาล ในรัชกาลที่ 3 ได้รับการปฏิสังขรณ์ใหม่ทั่วทั้งพระอาราม และทรงเปลี่ยนนามใหม่ว่า "วัดโมลีโลกยสุธาราม" ภายหลังมาเรียกกันว่า "วัดโมลีโลกยาราม" วัดโมลีโลกยารามเป็นสำนักเรียนพระปริยัติธรรมแผนกบาลีที่มีผู้สอบได้เปรียญธรรมมากเป็นระดับต้นๆ ของประเทศ สิ่งก่อสร้างสำคัญประกอบด้วย
แอโร แอล-29 เดลฟิน
แอโร แอล-29 เดลฟิน (Aero L-29 Delfin )  เครื่องบิน แอล-29 เป็นเครื่องบินเจ๊ตฝึกที่ใช้งานกันแพร่หลายในหลายประเทศทั่วโลกและมีจำนวนการสร้างมากที่สุดแบบหนึ่งกว่า 3,500 เครื่อง เครื่องแอล-29 เริ่มบินเป็นครั้งแรกในวันที่ 5 เมษายน ค.ศ. 1959 และเริ่มประจำการในกองทัพอากาศเชคโกสโลวาเกียในเดือนเมษายน ปี ค.ศ. 1963 องศ์การนาโตกำหนดสัญลักษณ์ว่า มายา
คณะมนุษยศาสตร์ มหาวิทยาลัยนเรศวร
คณะมนุษยศาสตร์ มหาวิทยาลัยนเรศวร (อังกฤษ : Faculty of Humanities, Naresuan University) มีความเป็นมาหลายยุค หลายสมัย ตั้งแต่มหาวิทยาลัยศรีนครินทรวิโรฒ วิทยาเขตพิษณุโลก และมหาวิทยาลัยนเรศวร ในปัจจุบัน คณะมนุษยศาสตร์ มหาวิทยาลัยนเรศวรมีภารกิจในการสอนวิชาศึกษาทั่วไป วิชาเฉพาะและวิชาเลือกเสรี ให้แก่นิสิตคณะต่างๆ ในมหาวิทยาลัยนเรศวร
ประวัติ
คณะมนุษยศาสตร์ มหาวิทยาลัยนเรศวร มีความเป็นมาตั้งแต่สมัยมหาวิทยาลัยศรีนครินทรวิโรฒ วิทยาเขตพิษณุโลก ซึ่งมีการจัดตั้ง "คณะมนุษยศาสตร์ มหาวิทยาลัยศรีนครินทรวิโรฒ วิทยาเขตพิษณุโลก" ในวันที่ 28 มิถุนายน พ.ศ. 2517